møde-24-06-09

Dette møde havde følgende dagsorden:
 * 1) Oprydning og istandsættelse af kælderlokale i Kafax til brug som lagerlokale.
 * 2) inspirationsoplæg v. Asger fra Café Under Konstruktion om hvordan de har organiseret sig der, og hvad vi kan lære af det.
 * 3) Udarbejdelse af kort og fyndigt entydigt manifest for KBHFF som opsummerer hvad det går ud på, og hvad man kan få ud af at være medlem.
 * 4) organisering af arbejdsgrupper med kontaktpersoner for hver gruppe. Fordeling af medlemmer på de forskellige grupper.

**1. Oprydning**
Kælderlokalet er nu klar til brug, men kan dog ikke aflåses fra resten af Kafax - det er forhåbentlig ikke nødvendigt. :-)

**2. Inspirationsoplæg om Café Under Konstruktion**
Asger fortalte en masse om hvordan [|Café Under Konstruktion] har organiseret sig. Her er de væsentligste pointer:

Caféen er en erhvervsdrivende forening, som har eksisteret siden januar 2008. De var en gruppe på 10-20 stykker, der tog initiativ til caféen og fik sat det i gang. Nu efter halvandet år er de ved at have godt styr på alle arbejdsgangene omkring caféen med omkring 100 aktivister, der holder caféen igang.

En vigtig erkendelse for caféen, er at der er masser, der gerne vil engagere sig, men at det er meget vigtigt for de fleste aktivister, at vide præcis hvad de går ind til - tidsmæssigt og forpligtelsesmæssigt. Derfor skelner de (indirekte) mellem forskellige grader af engagement - ikke i form af beslutningsansvar, men snarere i grader af forpligtelse overfor caféen og fællesskabet:
 * Arbejdsfordeling og engagement**
 * der er en masse aktivister, der har forpligtet sig til at tage et par vagter om måneden i caféen. De er engageret og forpligtede - men kun i den tid, hvor de er tilstede i caféen. De forventes ikke at tage til møder og holde styr på de lange linjer. Derfor er det vigtigt, at disse aktivister ikke bebyrdes med mere information end de har brug eller ønsker at tage stilling til. Omvendt er det en udfordring at engagere dem yderligere og tage del i det mere forpligtende arbejde omkring caféen.
 * der er en række arbejdsgrupper, hvor aktivister, der har lyst til at engagere sig yderligere, kan deltage mere og forpligte sig på at tage ansvar for f.eks. indkøb, vedligehold eller vagtskemaer. Disse medlemmer kan også typisk være nøgleansvarlige (?)
 * der er et kernekollektiv, der består af medlemmer af de enkelte arbejdsgrupper, og som har forpligtiget sig i at lægge en del tid i caféen - bl.a. til at deltage i driftsmøder hver 14. dag. Der er pt. 10 medlemmer af dette kollektiv, og det er væsentligt for caféens drift at det i vid udstrækning er de samme mennesker der er med til disse møder fra gang til gang for at skabe vigtig kontinuitet og sammenhæng omkring caféen.

Caféen har [|en række arbejdsgrupper] med meget konkrete arbejdsområder. Hver arbejdsgruppe har en mailadresse, og der er typisk en i hver arbejdsgruppe, der tager rollen som mailchecker og står for at samle trådene omkring gruppen. Hver arbejdsgruppe har ret stor autonomi og handleevne i forhold til caféen. Det er vigtigt, at aktivisterne i bred almindelighed har tillid til, at de enkelte arbejdsgrupper gør det bedst mulige for caféen. Dette sikrer, at grupperne har stor frihed til at handle.
 * Arbejdsgrupper**

En gang om måneden afholdes der et intro-møde for nye aktivister i caféen. På den måde undgår man at skulle tage en masse spørgsmål, som gamle aktivister har hørt 100 gange, til et møde, der egentlig handler om noget andet.
 * Nye aktivister**


 * Kommunikation og redskaber**
 * Mailingliste - bruges hovedsageligt kun til at koordinere barvagter, da folk generelt er meget dårlige til at reagere på mails i øvrigt. Det er en vigtig kanal til at kommunikere til alle aktive. En gang om måneden sender bar-gruppen en mail ud til alle aktive med et excel-ark med alle den kommende måneds barvagter. Alle aktivister skal så markere de dage i skemaet, hvor de IKKE kan. Udfra denne feedback fastlægger bar-gruppen en vagtplan for måneden. Hvis folk ikke melder tilbage, tildeles de bare tilfældige vagter - dette betyder, at det er vigtigt at være engageret eller melde klart fra.
 * SMS-telefon - caféen har en dedikeret telefon med en række telefon-lister til at sende SMS'er ud til alle medlemmer. SMS er den bedste måde at annoncere møder på, for folk er dårlige til at tjekke mail og huske tidspunkter. En reminder på dagen hjælper meget på mødedeltagelsen.
 * Wiki - er lukket og beskyttet med password og dermed kun tilgængelig for medlemmer. Wikien indeholder bl.a. vedtægter, retningslinjer og beskrivelse af de enkelte arbejdsprocesser i caféen og de enkelte arbejdsgrupper, samt mødereferater. Wikien er opbygget udfra et princip om, at det altid skal være muligt for alle aktive at deltage og finde de oplysninger de søger, men også at alle ikke behøver at vide alt. Man kan altså finde informationen her, hvis man er interesseret, men den vil ikke blive sendt ud på mail. Wikien rummer også en vagtbytte-side, hvor aktivister kan opslå vagter, som de gerne vil bytte.
 * Driftsmøder - er lukkede og kun aktivister må deltage.
 * Ad Hoc møder - når der opstår en udfordring eller problem, som det er vigtigt, at alle caféens aktivister forholder sig til, indkaldes der til møde pr. SMS for at sikre størst mulig deltagelse. Der er ellers ikke faste møder for alle aktive i caféen.

Caféen har brugt nogle tusinde kroner på at få gennemlæst og tilpasset deres vedtægter så de passer bedst muligt til det, de prøver at opnå. De har været meget glade for at arbejde sammen med [|Knud Foldschack og co], som har været virkelig god til at hjælpe med at det juridiske på plads.
 * Vedtægter og jura**

Caféen startede med at tjene en del penge gennem overskud fra fester afholdt i Folkets hus. Overskuddet går dels til husleje, en bufferpulje til vedligehold mm., mens størstedelen af overskuddet bliver kanaliseret videre til en fond, som modtager ansøgninger og deler penge ud til formål, som passer til caféens formål.
 * Økonomi**

Asger foreslår, at KBHFF kan holde en støttefest i Folkets hus for at tjene penge til projektet og skabe opmærksomhed omkring foretagendet.

**3. Manifest**
Eftersom, at vi var få fremmødte, valgte vi ikke at lægge os endeligt fast på et manifest, men at arbejde videre som lille gruppe og fremlægge et manifest til næste møde.

**4. Arbejdsgrupper**
Den konkrete fastlæggelse af arbejdsgrupper er ligeledes udskudt til næste møde. På siden Organisation har vi lagt et udkast til en mulig organisationstruktur for arbejdsgrupper med videre op. Denne er stadig under udarbejdelse.